1988 m. vasaros olimpinės žaidynės

1988 m. vasaros olimpinės žaidynės, oficialiai vadinamos XXIV olimpinėmis žaidynėmis – 1988 m. rugsėjo 17 – spalio 2 dienomis Seule, Pietų Korėjoje vykusios olimpinės žaidynės. Tai buvo antrosios žaidynės vykusios Azijoje.

Miestai kandidatai 
Galutiniame etape rungėsi du Azijos miestai: Nagoja (Japonija) ir Seulas (Pietų Korėja)

Žymūs faktai 
 Žaidynėse dėl karo nedalyvavo Šiaurės Korėja.
 Albanija, Kuba, Madagaskaras ir Seišeliai boikotavo žaidynes.
 Dėl įvairių priežasčių žaidynėse nepasirodė Etiopija ir Nikaragva.
 Aruba, Amerikos Samoa, Kuko salos, Guamas, Maldyvai, Vanuatu, Sent Vinsentas ir Grenadinai ir Pietų Jemenas pirmą kartą pasirodė žaidynėse.
 Olimpinėse žaidynėse oficialiai pirmą kartą pasirodė Brunėjus, nors jam neatstovavo nei vienas sportininkas, o žaidynėse pasirodė tik olimpinis darbuotojas.
 Tarybų Sąjungos atstovas Vladimiras Artiomovas gimnastikoje iškovojo keturis aukso medalius.
 Kanados atstovas Ben Johnson 100 m bėgimo rungtyje laimėjo aukso medalį, pasiekęs naują pasaulio rekordą. vėliau sportininkas buvo diskvalifikuotas dėl neleidžiamų preparatų vartojimo, bei medalis ir pasaulio rekordas buvo anuliuoti.
 Kanados buriuotojas Lawrence Lemieux buvęs antroje vietoje ir kovojęs dėl sidabro apdovanojimo, varžybų metu pasitraukė, kad galėtų padėti kitam sužeistam dalyviui. Galiausiai Lemieux atplaukė tik 21-as. Tarptautinis olimpinis komitetas sportininkui skyrė specialų apdovanojimą už pasiaukojimą ir drąsą.
 Christa Luding-Rothenburger ir Rytų Vokietijos tapo vienintele sportininke, tais pačiais metais laimėjusia medalį tiek žiemos žaidynėse, tiek vasaros. Sportininkė prie aukso greitajame čiuožime pridėjo sidabrą iš dviračių sporto.
 Anthony Nesty iš Surinamo iškovojo pirmąjį medalį savo šaliai. Auksą pelnęs 100 m peteliške plaukimo rungtyje jis taip pat tapo pirmuoju juodaodžiu laimėjusiu individualią plaukimo rungtį.
 Švedų fechtuotoja Kerstin Palm tapo pirmąja moterimi žaidynėse dalyvavusia septynis kartus.
 Beisbolas, moterų dziudo ir tekvondo žaidynėse turėjo demonstracinių sporto šakų statusą. Seulo olimpinių žaidynių atidarymo metu vyko masinė tekvondo demonstracija, kuomet sutartinai pasirodė šimtai saugusiųjų ir vaikų.
 Pirmą kartą istorijoje visas tris dailiojo jojimo rungtis laimėjo moterys.
 Į olimpinę programą įtrauktas stalo tenisas, kuriame sėkmingiausiai pasirodė Kinija ir Pietų Korėja.
 Po 64 metų pertraukos į olimpines žaidynes grąžintas tenisas.

Sporto šakos

Demonstracinės sporto šakos 
 Badmintonas
 Beisbolas
 Boulingas
 Dziudo (moterų)
 Tekvondo
 Kėdžių su ratukais lenktynės

Medalių lentelė

Dalyvavusios šalys

Išnašos

Nuorodos 

 Oficiali svetainė